ใครที่เป็นขาแฮงเอาท์แถวๆซอย 2 ย่านสีลมคงจะรู้จักกันดีกับร้าน ก๋วยจั๊บน้ำใสนายอ้วน ที่เปิดบริการนักตระเวนราตรีทั้งไทยและเทศ อย่างที่บอกไปแล้วว่าร้านนี้ตั้งอยู่บริเวณหน้าสีลมซอย 2 หรือจะสังเกตร้าน S&P ก็ได้ครับ ร้านเป็นรถเข็น มีโต๊ะให้นั่งอยู่ประมาณ 4-5 โต๊ะ

สำหรับเมนูของร้านนี้ก็มีทั้งก๋วยจั๊บน้ำใส ต้มเลือดหมู เกาเหลา หมูชิ้นใหญ่ดีครับ นุ่มกำลังดี มีหมูกรอบ และ เครื่องไหน ตับ กระเพาะ และเลือด เลือดชิ้นใหญ่ครับ ไม่มีกลิ่นคาว

สนนราคาอยู่ที่ ธรรมดา 50 บาท พิเศษ 60 บาท ครับ วันนี้สั่งต้มเลือดหมูพิเศษมาทาน ได้เลิอด 1 ชิ้น...แต่เครื่องอื่นๆก็เยอะขึ้นมาหน่อยครับ

ความเด่นของร้านนี้คือรสชาติที่คุณพ่อครัวโหมใส่พริกไทเข้าไป ใครที่เคยไปทานแถวๆเยาวราชคงจะคุ้นกับรสชาติดและกลิ่นพริกไทเยอะๆแบบนี้ดี รสชาติน้ำซุปก็อร่อยดีครับ ออกเค็มไปหน่อย แต่กินกับข้าวสวยร้อนๆนี่ใช่เลย